ประกาศคณะกรรมการว่าด้วยฉลากประกาศคณะกรรมการว่าด้วยฉลาก(ฉบับที่ ๒๗) พ.ศ. ๒๕๕๒เรื่องให้ผลิตภัณฑ์ที่มีส่วนประกอบของแร่ใยหินเป็นสินค้าที่ควบคุมฉลาก โดยที่ปรากฏว่าในปัจจุบันได้มีการใช้แร่ใยหินเป็นส่วนประกอบในผลิตภัณฑ์ต่างๆ อย่างแพร่หลาย ซึ่งองค์การอนามัยโลกและหน่วยงานต่าง ๆ ได้ทำการศึกษาพบว่าแร่ดังกล่าวอาจก่อให้เกิดอันตรายต่อสุขภาพอนามัยของผู้บริโภค ดังนั้นการกำหนดให้ผลิตภัณฑ์ที่มีส่วนประกอบของแร่ใยหินต้องแสดงข้อแนะนำและคำเตือนไว้ในฉลากจะเป็นประโยชน์แก่ผู้บริโภคเพื่อให้ได้รับความปลอดภัยจากการใช้สินค้าจึงสมควรกำหนดให้ผลิตภัณฑ์ที่มีส่วนประกอบของแร่ใยหินเป็นสินค้าที่ควบคุมฉลากอาศัยอำนาจตามความในมาตรา๓๐ และมาตรา ๓๑ แห่งพระราชบัญญัติคุ้มครองผู้บริโภค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๒) พ.ศ. ๒๕๔๑อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งตามมาตรา ๒๙ ประกอบกับมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการว่าด้วยฉลากจึงออกประกาศไว้ ดังต่อไปนี้ข้อ ๑ในประกาศนี้ผลิตภัณฑ์ที่มีส่วนประกอบของแร่ใยหิน หมายความว่าผลิตภัณฑ์ที่ใช้สำหรับเป็นสารเสียดทานประเภท เบรก คลัตช์และผลิตภัณฑ์ในอุตสาหกรรมก่อสร้างประเภทกระเบื้องมุงหลังคา กระเบื้องยาง ไม้ฝาท่อน้ำ ที่ยังมีการนำแร่ใยหินมาใช้เป็นส่วนประกอบในผลิตภัณฑ์ข้อ ๒ให้ผลิตภัณฑ์ที่มีส่วนประกอบของแร่ใยหินเป็นสินค้าที่ควบคุมฉลากข้อ ๓ฉลากของสินค้าที่ควบคุมฉลากตามข้อ ๒ ให้ปฏิบัติตามข้อ ๑ ถึงข้อ ๓แห่งประกาศคณะกรรมการว่าด้วยฉลาก ลงวันที่ ๒๓ กันยายน พ.ศ. ๒๕๔๑ เรื่องลักษณะของฉลากสินค้าที่ควบคุมฉลาก พ.ศ. ๒๕๔๑ และให้ระบุรายละเอียดดังต่อไปนี้ไว้ในฉลากด้วย(๑)ข้อแนะนำในการใช้ ต้องระบุรายละเอียดอย่างน้อย ดังต่อไปนี้(ก)ควรใช้อุปกรณ์ป้องกันอันตรายส่วนบุคคลที่ถูกต้องเหมาะสม ได้แก่หน้ากากป้องกันฝุ่นแร่ใยหิน ถุงมือยาง แว่นตา ชุดคลุม(ข)หลีกเลี่ยงการทำให้เกิดฝุ่นหรือแตกหัก เช่น หลีกเลี่ยงการเจาะ ตัด ด้วยเครื่องมือที่มีความเร็วสูง(ค)ระมัดระวังการฟุ้งกระจายของฝุ่น(ง)เศษวัสดุหรือฝุ่นที่เกิดจากการติดตั้งหรือประกอบผลิตภัณฑ์ให้รวบรวมใส่ถุงพลาสติกหรือภาชนะและปิดให้มิดชิดก่อนทิ้ง(จ)การสูบบุหรี่การรับประทานอาหารและน้ำดื่มขณะปฏิบัติงานในบริเวณที่ทำงานที่อาจมีฝุ่นแร่ใยหินฟุ้งกระจายมีโอกาสทำให้ได้รับแร่ใยหินเข้าสู่ร่างกายมากขึ้น(ฉ)อาบน้ำทันทีหลังปฏิบัติงานเสร็จ(ช)หากมีอาการผิดปกติ เช่นเกิดการเจ็บป่วยที่สงสัยว่าจะได้รับอันตรายจากสารแร่ใยหินควรพบแพทย์เพื่อวินิจฉัยโดยละเอียด(๒)[๑]คำเตือน ต้องระบุว่า ระวังอันตราย ผลิตภัณฑ์นี้มีแร่ใยหินเป็นส่วนประกอบการได้รับสารนี้เข้าสู่ร่างกาย อาจก่อให้เกิดมะเร็งและโรคปอด และแสดงตราสัญลักษณ์พร้อมข้อความตามท้ายประกาศนี้ ทั้งนี้ ข้อความที่เป็น คำเตือน ต้องใช้ตัวอักษรขนาดไม่ต่ำกว่า ๕ มิลลิเมตรด้วยตัวอักษรที่มีสีต่างจากสีพื้นผิวผลิตภัณฑ์แสดงไว้ในลักษณะคงทนถาวรที่ผลิตภัณฑ์และภาชนะบรรจุหรือหีบห่อบรรจุผลิตภัณฑ์ที่มีส่วนประกอบของแร่ใยหินซึ่งผู้ใช้สามารถเห็นและอ่านได้อย่างชัดเจนสำหรับคำว่าระวังอันตราย ต้องใช้ตัวอักษรขนาดไม่ต่ำกว่า ๑๕มิลลิเมตรในกรณีที่ไม่สามารถระบุขนาดข้อความที่เป็นคำเตือนไว้ที่ผลิตภัณฑ์ได้เนื่องจากสินค้ามีขนาดเล็กเช่น เบรก คลัตช์ เป็นต้นให้แสดงข้อความที่เป็นคำเตือนด้วยตัวอักษรขนาดใหญ่กว่าตัวอักษรอื่นที่มีการระบุไว้ในฉลากในกรณีที่ไม่สามารถแสดงตราสัญลักษณ์พร้อมข้อความตามท้ายประกาศนี้ไว้ที่ผลิตภัณฑ์ได้เนื่องจากสินค้ามีขนาดเล็กเช่น เบรก คลัตช์ เป็นต้นให้แสดงตราสัญลักษณ์พร้อมข้อความโดยปรับขนาดได้ตามความเหมาะสมของตัวผลิตภัณฑ์ที่สามารถเห็นและอ่านได้อย่างชัดเจนข้อ ๔[๒]ประกาศนี้ให้ใช้บังคับเมื่อพ้นกำหนดหนึ่งร้อยยี่สิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๕๒นิโรธ เจริญประกอบประธานกรรมการว่าด้วยฉลาก[เอกสารแนบท้าย]๑.ภาพตราสัญลักษณ์(ดูข้อมูลจากภาพกฎหมาย)ประกาศคณะกรรมการว่าด้วยฉลากฉบับที่ ๒๙ (พ.ศ. ๒๕๕๓) เรื่องให้ผลิตภัณฑ์ที่มีส่วนประกอบของแร่ใยหินเป็นสินค้าที่ควบคุมฉลาก (ฉบับที่ ๒)[๓]ปริญสินีย์/ผู้จัดทำ๒๒ ธันวาคม ๒๕๕๓พัสสน/ผู้ตรวจ๒๖ มกราคม ๒๕๕๔[๑] ข้อ ๓ (๒)แก้ไขเพิ่มเติมโดยประกาศคณะกรรมการว่าด้วยฉลากฉบับที่ ๒๙ (พ.ศ. ๒๕๕๓) เรื่องให้ผลิตภัณฑ์ที่มีส่วนประกอบของแร่ใยหินเป็นสินค้าที่ควบคุมฉลาก (ฉบับที่ ๒)[๒] ราชกิจจานุเบกษาเล่ม ๑๒๖/ตอนพิเศษ ๑๗๐ ง/หน้า ๖๒/๒๓ พฤศจิกายน ๒๕๕๒[๓] ราชกิจจานุเบกษาเล่ม ๑๒๗/ตอนพิเศษ ๓๘ ง/หน้า ๙/๒๕ มีนาคม ๒๕๕๓